Marea propón un plan de emerxencia para as 17.000 persoas en risco de exclusión social de Pontevedra - Pontevedra Viva\nXoves 26 de Marzo, 2015 ás 19:02 do Xoves 26 de Marzo, 2015\nO Plan de Emerxencias para a Cooperación Social que Marea Pontevedra levará no seu programa electoral para os comicios do 24 de maio presentouse este xoves 26 en rolda de prensa na sede da agrupación política pola coordinadora da área de xustiza social Herminia Dios, o candidato á Alcaldía, Luis Rei, e a número dous do partido, Carmen Moreira.\nOs integrantes de Marea puxeron sobre a mesa a "emerxencia social" que ten a cidadanía de Pontevedra e a necesidade de crear medidas que "dean solucións reais ás 17.000 persoas pobres que ten este concello" en vez de poñer parches.\nA situación de desamparo que sofren as persoas que se encontran en exclusión social non pode ser sufocada por bolsas ou o actual plan de emprego que lanzou o Concello, segundo Herminia Dios.\nDios formula unha pregunta ao goberno local: "como é posible que en Pontevedra siga incrementándose o número de lanzamentos de execucións hipotecarias" tendo en 2014 un superávit do que a concellería tanto se comprace.\n17.087 é o número de veciños de Pontevedra que se encontran no albor da pobreza, en distintos graos, segundo o informe realizado polo plan 20/20/20 da Unión Europea e a pesar diso o Concello só dedica 48 euros de media ao ano por persoa en gasto social, o máis baixo de España xunto con Teruel, cando a media no resto de cidades oscila entre os 60 e 100 euros. Luis Rei, que expuxo estes datos, denuncia que esta situación non é permisible tendo un superávit municipal de 4,8 millóns de euros no pasado ano.\nA agrupación política propuxo o plan de emerxencias como consecuencia destes datos e das accións actuais que o Concello de Pontevedra está a levar a cabo e que dende Marea Pontevedra ven como meros parches que non axudan a unha melloría a longo prazo da situación social da cidadanía.\nEste plan estaría dotado cun 0.7% do presuposto do Concello, que economicamente corresponde a medio millón de euros adicionais que se sumarían á partida presupostaría asignada a axuda social. Este diñeiro sairía dun axuste do propio presuposto municipal aprobado recentemente. Para lograr o axuste desta partida, Marea Pontevedra levaría a cabo unha redistribución dos gastos do Concello, como rebaixar os fondos dos políticos, asesorías, propaganda e protocolo. Ademais de suprimir subvencións como a que recibe a praza de touros de Pontevedra que alcanza os 48.000 euros anuais.\nEntre outros plans, Luis Rei destaca devolver ao ámbito público algúns dos servizos básicos privatizados como a auga e o lixo, que aínda que o contrato coas empresas actuais non expira ata 2017 intentaría pactar ata ese entón unha rebaixa do prezo.\nMarea Pontevedra coincide co PP en desvencellar a reforma das piscinas de Campolongo do complexo da Parda


Semana do 18 ao 24 de Xaneiro. Indulxencias Xacobeas | Axenda Política\nNa semana que ven de rematar disfrutamos dunha nutrida producción informativa sobre os membros do goberno, que si ben reduciu a presencia relativa do Presidente en relación co seu gabinete nos medios de Internet controlados*, concentrouse case que nun único conselleiro, o de Cultura e Turismo, conselleiro que ameaza con conseguir máis novas adicadas a sua xestión que o resto do Consello da Xunta en grupo.\nCentrados xa unicamente nas novas que se refiren ou mencionan a Núñez Feijoo vemos como na xornada da exitosa manifestación en contra do borrador do decreto do ensino e no dia seguinte producese un notorio aumento na aparicion de novas referidas ao Presidente da Xunta.\nNa seguinte gráfica referimos o etiquetado valorativo da producion informativa, en azul as novas positivas, en celeste as negativas ou conflitivas, esta semana produciuse un equilibrio na relación positivo/negativo en todolos medios. Chama a atención a baixa producion de novas sobre Núñez Feijoo na Voz en comparación con Correo, Faro e Opinión.\nRevisando o tema que ocupaba as novas que incluian ou referian a Núñez Feijoo manifestase a relevancia que seguiu tendo o debate arredor da lingua no ensino e o proceso das caixas, xunto coa presentación en Fitur dos plans do Xacobeo que gozaron dunha amplia cobertura.\nContra o que diciamos a semana pasada vemos como nesta análise conseguiuse colar outro tema xunto cos que semellaba iban a centrar a lexislatura, neste caso presentouse cun caracter netamente positivo xa que a conflitividade é arrastrada polo conselleiro do ramo, circunstancia que non se está a dar nos temas da lingua e das caixas, un nunca sabe se por desmerito dos conselleiros ou por merito da oposición.\n*Estes datos proveñen da revisión das edicións dixitais de La Voz de Galicia, Faro de Vigo, Correo Gallego, La Opinión, GaliciaE, Atlántico e La Región, onde identificamos aquelas novas que se refiren aos membros do goberno da Xunta de Galicia. Para un total de 239 novas nesta semana. A valoración Positivo/Negativo sinala o enfoque e a valoración que a nova ten sobre o cargo referido e o tema tratado.\nSen respostas to “Semana do 18 ao 24 de Xaneiro. Indulxencias Xacobeas”\nThis entry was posted on Xaneiro 25, 2010 at 12:07 am and filed under Comunicación Política. You can follow any responses to this entry through the RSS feed.\nSemana do 25 ao 31 de Xaneiro »\n« Flancos descubertos, semana do 11 ao 17 de Xaneiro


O 'procés' enfronta a PP e BNG - Pontevedra Viva\nMiguel Anxo Fernández Lores e Jacobo Moreira, entre Alfonso Rueda e Cores Tourís\nMartes 19 de Setembro, 2017 ás 18:19 do Martes 19 de Setembro, 2017\nJacobo Moreira, portavoz do grupo municipal do Partido Popular, volveu reiterar este martes que considera moi irresponsable a postura que mantén o alcalde de Pontevedra ao asinar a declaración de apoio do BNG ao referendo de Cataluña.\nMoreira asegura que "non é bo que manche o nome de Pontevedra con estas cousas" para, a continuación, afirmar que non entende como un alcalde pode condenar como persoa 'non grata' a Mariano Rajoy, "un presidente que defende unha Constitución" e que, en cambio, apoie a quen pretende incumprir e saltarse a Constitución.\nO representante popular concluíu na súa visita ás obras do novo edificio xudicial da Parda que mesturar o nome de Pontevedra con estas actitudes "creo que non o merecen os veciños de Pontevedra".\nPola súa banda, o alcalde de Pontevedra, Miguel Anxo Fernández Lores, respondía dicindo que as críticas describen a intolerancia da persoa que as fixo.\nPosteriormente, insistiu en que o BNG non oculta a súa posición e a defensa do dereito para decidir de todas as persoas en xeral, xa sexan españois, galegos ou cataláns.\nPOLÉMICA TAMÉN EN POIO\nTamén o voceiro do PP de Poio, Ángel Moldes pregunta ó alcalde, Luciano Sobral "se non existen problemas dabondo en Poio para ir asinando manifestos que chaman a dividir aoss cidadáns e a incumprir a lei".\nOs populares de Poio advirten que o documento asinado polos alcaldes do BNG "non representa ós veciños", e presentará un rogo no vindeiro pleno para que Sobral "reflexione" sobre os manifestos que asina "non a título persoal, senón como alcalde de Poio".\nÁngel Moldes pregunta ao rexedor se tamén "apoia ós alcaldes ameazados por cumprir a lei" e se a partir de agora os veciños poden "deixar de pagar os recibos do IBI, o lixo ou as multas de tráfico".


Novos roteiros para coñecer en vivo a arte do xeito e o marisqueo con Amarturmar - Radio Redondela 94.9FM\nNovos roteiros para coñecer en vivo a arte do xeito e o marisqueo con Amarturmar\nA asociación, adicada ao turismo mariñeiro, pon en marcha este mes de agosto novas actividades como “Ruta do xeito”, a primeira a nivel estatal para dar a coñecer aos visitantes a pesca da sardiña e a xouba con esta arte. Tamén organizan roteiros para vivir o marisqueo a pé ou a flote, co obxectivo de promocionar a cultura mariñeira ao tempo que coidan o medio e garanten o equilibrio e a sustentabilidade das especies.\nAmarturmar naceu hai uns meses, e xa forman parte da asociación unha ducia de persoas (10 mariscadoras e 2 mariñeiros) da confraria de Redondela. As actividades que organizan están dirixidas a todo tipo de colectivos, familias, asociación, particulares, colexios, e tamén de todas as idades e procedencias.\nRuta nocturna do xeito\nEste mes de agosto teñen varias saídas programadas para dar a coñecer a captura da sardiña e xouba coa arte do xeito, trátase da primeira a nivel estatal en amosar a labor dunha arte “moi selectiva”. Os participantes poderán ser “mariñeiros por un día”. Desde Amarturmar advirten que esta pesca está sometida a unha cota de capturas, polo que no momento en que se agote o cupo non se poderán facer máis rutas ata o próximo ano. Esta ruta é nocturna de 22:00 a 00:00 horas cun prezo de 20 euros por persoa. Hai confirmadas saídas os días 8, 9, 23 e 30 de agosto con prazas dispoñibles.\nVive o marisqueo a flote\nOs días 8, 9, 22, 26 e 27 de agosto farán saídas para vivir de primeira man a experiencia de capturar as distintas especies de moluscos dende un barco na contorna da enseada de San Simón. Os participantes poderán aprender a diferenciar os bivalvos que se extraen na zona e as artes de pesca tradicionais ultilizadas. Esta ruta ten un custe de 15 euros.\nRura con mariscadoras a pé\nA primeira saída será este xoves, día 8 de agosto, e desde Amarturmar ofrecen tamén dispoñibilidade calquera día para facer esta ruta, tendo en conta os horarios das mareas. Nesta visita os participantes coñecerán a importancia do marisqueo na enseada de San Simón, poderán diferenciar as especies e ferramentas utilizadas polas traballadoras de Cesantes, dende a extracción e captura das ameixas, as súas medidas e como chega á lonxa para ser subastada. Ten un custe de 8 euros por persoa, os nenos ata 6 anos de balde. Esta ruta pode completarse cunha visita á depuradora Mariscos Inés para ver o proceso de depuración e trazabilidade do producto, cun preao de 5 euros por persoa.\nNa páxina web www.turismomarinero.org está dispoñible o calendario das rutas programadas. Tamén poden informarse no teléfono 621 020 775.\nPrevAnteriores“Máis Kaiak” na praia e no río dentro da programación de verán do Concello de Soutomaior\nSeguintesMar en calma e unha paisaxe única agardan aos participantes da VI Travesía a Nado San SimónNext


Grima, Árida e Lady Banana « Liceo Mutante\nSábado 18 de maio ás 20.00\nTriplete de dancing de cachola no Mutante o sábado 18 de Maio, da man de GRIMA, Lady Banana e Árida! A cousa vai así:\n-GRIMA: Laura e Facu, dúo pontevedrés querido e coñecido noso, baixo, voz e batería. Unha apisoadora sónica, o frenesí baterístico, chéirase noise, punk e stoner, vas quedar sen cadeiras! E veñen presentando o seu primeiro LP “A ver a que sabe”, escoita ti!\n-Lady Banana: Alba e Nerea, dúo zaragozano fraguado nas rúas de Londres, guitarra, voz e batería. Rock directo, guitarrismo por bandeira, ritmazos, preparade os dancings, escoita!\n-Árida: Sara e Javi, dúo madrileño, guitarra, voz e batería. Contundencia rítmica, moita distorsión, sonche pura enerxía, escoita!\nVinde celebrar esta noitiña de dúos connosco, no noso querido Panteón Mutante, aportando un donativo de entre 5 e 10 euros que irá íntegro para que as bandas poidan costear a gasofa do coche, a comida do día seguinte…vinde charlar sobre a vida ao Liceo!\nPortas 20:00, concertos 20:30!\nCartaz de Maru Astray!


A CIG esixe control ás empresas e CC.OO transparencia ao Concello - Xornal de Lugo " />\nConcello de LugoCC.OOCOVID-19CIG Lugo – A MariñaSección sindical de CC.OO no Concello de Lugo\nA CIG Lugo – A Mariña denuncia que lle están a chegar información por parte de traballadores e traballadoras de que no caso dos ERTE´s por Forza maior a causa do COVID-19 moitas empresas están utilizando a formula da retroactividad na data de Inicio do ERTE ao día 14 de Marzo de 2020, a pesar de que os traballadores e traballadoras tiveran traballado en datas posteriores, para aproveitar así de pagas as nóminas ate o día 14 e aforrarse o resto dos días traballados. Igualmente, son moitas as empresas que aproveitan esta situación para conceder periodos de vacacións, algo que tamén é absolutamente ilegal.\nA CIG di que “Dita actitude por parte das empresas constituen un fraude á seguridade social e ao SEPE” , CIG demanada control por parte das administracións para que estes feitos non se produzan.\nCC.OO pide transparencia ao Concello de Lugo\nA Sección sindical de CC.OO no Concello de Lugo, ven de emitir un comunicado no que di “despois do estado de alarma decretado polo goberno central o pasado 14 de marzo a causa da pandemia do virus Covid-19, e ao non haber unha información oficial por parte do Concello de Lugo sobre os posibles casos de contaxios ou en período de illamento (cuarentena) entre o persoal municipal, que son considerados como situacións asimiladas ao accidente de traballo.\nTodo elo, aseguran “en beneficio da saúde laboral do persoal municipal e da transparencia do Concello de Lugo, unha vez que xa aparece nos medios de comunicación que varios traballadores dan positivo e outros están en cuarentena polo Covid-19.\nQue á maior brevidade posible se proporcione a este sindicato toda a información e esixenlle ao ” Goberno Bipartito que non se vulneren dereitos básicos do persoal como son os de información, diálogo e negociación cos seus representantes legais”.\nAbr 02, 2020 - 10:19 PM\nVos tamén precedes de outra galaxia, non concedes o persoal. Si era sabido que esto se prestará para cuarenta artimañas, a picaresca da xente sempre foi y será. Non mired es os problemas para outro lado, mirade os de frente. É logo saír na prensa como se descubrirás as americas


A Forza das Mulleres: Creadoras | Faladoiros Online\nNesta cuarta sesión, o faladoiro “A Forza das Mulleres: Creadoras” nos achegamos ao papel artístico e creativo das mulleresa través de tres mulleres profesionais no eido das industrias creativas. Coñeceremos de primeira man as experiencias, reflexións e vivencias de Lúa, Ángela e Andrea.\nNesta cuarta sesión, o faladoiro “A Forza das Mulleres: Creadoras” achegámonos ao papel artístico e creativo das mulleres a través de tres mulleres profesionais no eido das industrias creativas. Coñeceremos de primeira man as experiencias, reflexións e vivencias de Lúa, Ángela e Andrea.\nLúa Gándara (O Porriño, 1988) é unha artista multidisciplinar graduada en Belas Artes pola UVigo, posgrao de Creación Sonora na Universidade de Barcelona e mestra de Educación Secundaria na especialidade de Artes e Debuxo. A súa obra plástica foi seleccionada e exposta en diversos certames como a 15ª Mostra MAC, Museo de Arte Contemporáneo Fundación Naturgy, o Prémio Artistas do Alto Minho e Galiza 2016 da Fundaçao Bienal de Cerveira, o VIII Premio para Novos Artistas Auditorio de Galicia ou a X Bienal Internacional Pintor Laxeiro, entre outros. En 2021 gañou o premio “IX Concurso de Intervencións Artísticas nas Torres Hejduk da Cidade da Cultura de Galicia” e o premio “Xurado Novo” na Sección “Contemporánea” no INTERSECCIÓN Contemporary Audiovisual Art Festival. A súa pintura e personaxe habitan entre a poesía e a arte de acción, sempre con moito humor.\nÁngela Ogando (Poio, 1991) formouse como fotógrafa artística na Escola de Artes e Oficios Pablo Picasso (A Coruña), estudou Deseño de Moda (ESDEMGA) e especializouse en vestiario no Centro de Tecnoloxía do Espectáculo (Madrid). Traballou na Compañía Nacional de Danza, o Ballet Nacional, nos musicais El Rey León e El Guardaespaldas ou no Teatro da Zarzuela, entre outros. Afincada en Galicia, actualmente traballa para marcas de moda sostibles creando imaxes de moda e produto para redes sociais. Defínese como unha muller sensible, soñadora, xenerosa, creativa e positiva que quere axudar na creación de un modo de vida máis sostible e ético.\nAndrea López Iglesias (Pontevedra, 1986) Artista plástica e educadora. Licenciada en Belas Artes (Universidad de Salamanca), conta con ampla formación e experiencia en arteterapia. Cursou o Máster en Profesorado en 2020 (UVigo) e o Máster en Arteterapia e Educación Artística para a Inclusión Social en 2015 (UCM).\nNo eido da arteterapia ten experiencia profesional con: Infancia e adolescencia en Ámbito Hospitalario e Social, Colectivos de Mulleres, Comunidade Xitana, Saúde Mental, Persoas maiores e Deterioro Cognitivo. No eido artístico, realizou estancias na Universidad de Barcelona (Beca Séneca – sicue, 2007-2008) e na Universidad de las Américas, Puebla, México (Beca Internacional Iberoamérica, 2008-2009). Dispón de obra en coleccións privadas (no Instituto Municipal de Arte e Cultura de Puebla, na Universidad de las Américas, no Centro Español de Manhattan, en Nova York). Participou en exposicións colectivas en España, México, Nepal e Nova York. Entre as súas exposicións individuais, destaca a realizada no Museo de Pontevedra: Los nuevos rostros del Tibet en 2014.\nO faladoiro "A Forza das Mulleres: Creadoras" será presentado por Silvia Díaz, concelleira de Igualdade e moderada por a directora do Centro de Información á Muller, Raquel Morales, e da psicóloga do propio CIM, Lidia Fazanes\nViúvas, viúvos, choqueiros e Galo Fodorico, protagonistas do Entroido Virtual 2021 de Poio\nLogo de realizar hai uns días un adianto das actividades interactivas e on line que protagonizarán o Entroido 2021, a concelleira de Cultura, Raquel Rodríguez, deu a coñecer este mércores a totalidade do contido da programación, que se adapta á situación provocada pola terceira vaga da COVID-19, á vez que busca manter vivo o espírito deste emblemático festexo, facendo fincapé na súa tradición e, ao mesmo tempo, poñendo en valor o labor e implicación de colectivos e tratando de dinamizar a actividades de sectores como a hostalería ou o comercio local.


José Luís Escrivá.JUANJO MARTÍN (EFE)\nA Seguridade Social resolveu apenas a metade das peticións na provincia desde que se activou a axuda en xullo\nO Instituto Nacional da Seguridade Social recoñeceu o ingreso mínimo vital (IMV) a 1.042 fogares da provincia de Lugo desde a súa posta en marcha hai catro meses, o que supón que por agora cóbrana apenas unha cuarta parte dos solicitantes —concretamente o 24,2%—. Neste tempo resolvéronse algo menos da metade das solicitudes presentadas que eran válidas, pois chegaron por duplicado 278 expedientes.\nOutras 1.098 familias viron denegada a súa petición por non cumprir as condicións, en moitos casos por superar o nivel de ingresos fixado.\nEn toda Galicia obtiveron resposta o 40% dos 40.370 fogares que presentaron unha solicitude válida. Deles, 7.210 viron recoñecida a axuda, o que implica que a cobran apenas o 18% dos que iniciaron os trámites.\nO balance deuno a coñecer este venres o Ministerio de Seguridade Social e sitúa en 136.413 as familias que obtiveron unha resposta positiva ata o momento no conxunto de España, o que supón que o ingreso mínimo chega a máis de 400.000 persoas, das que practicamente a metade son menores.\nA Seguridade Social leva resoltas ao redor dunha terceira parte do millón de solicitudes recibidas, aínda que hai que ter en conta que a prestación se concedeu de oficio nuns 75.000 casos. Con todo, o departamento que dirixe José Luís Escrivá asegura que, tras os cambios introducidos o mes pasado na xestión desta renda básica para axilizar todo o proceso, "o ritmo de tramitación foi en aumento".\nEste mes realízase o quinto pago do IMV desde a súa posta en marcha e a nómina ascende a 158 millóns de euros. Cabe sinalar que os potenciais beneficiarios que pidan esta axuda ata finais de ano e concédanlla cobrarana con efecto retroactivo desde xuño.\nPARADOS. En canto a outra axuda anunciada polo Goberno, o subsidio para parados que esgoten axudas tras o estado de alarma, os sindicatos reclamaron que se poña en marcha canto antes.\nUn milleiro de fogares en Lugo cobran o ingreso mínimo, o 24% dos...


O'Mega anuncia que continúa coa folga no Servizo de Urxencias do CHUS\nRedacción | Luns, 18 de Febreiro de 2019, 11:24\nARCHIVADO EN | OMEGA Sindicatos sanidad CHUS huelga urgencias\nO sindicato médico O'Mega decidiu este luns seguir coa folga no servizo de Urxencias do Complexo Hospitalario Universitario de Santiago (CHUS) para demandar máis profesionais e espazo, mentres a maioría do persoal aceptou a última proposta da xerencia e descolgouse da mobilización.\nEn declaracións a Europa Press, a portavoz do sindicato O'Mega, Fátima Nercellas, tras unha asemblea celebrada na mañá deste luns, sinalou que esta central sindical ha acordado proseguir coas súas reivindicacións centradas en máis persoal médico para o servizo e melloras de espazo.\nCon todo, la maioría dos traballadores do servizo de Urxencias do Complexo Hospitalario Universitario de Santiago votaron o venres pasado a favor, cun 66%, a última proposta da xerencia para mellorar o servizo e que inclúe a dotación de máis persoal. Por iso, descolgáronse da folga.\nAdemais, Nercellas indicou que decidiron na asemblea deste luns darse de baixa "masivamente" médicos de Urxencias do Clínico socios da sociedade científica de facultativos de urxencias (SEMES) porque esta, ao seu xuízo, "non fixo nada nestes tres meses", denunciou Fátima Nercellas.\nMentres, unha médica de Urxencias do Hospital Clínico ha aceptado a coordinación en funcións para a parte asistencial, concretou a portavoz de O'Mega.\n"Agora hai que organizar a chegada de enfermería e auxiliares. Encargarse de organizar que cumpran polo menos esas dúas interinidades dentro do calendario de 40 rotantes", puntualizou Ou'Mega nun comunicado, que engade que "hai que organizar esa presenza a maiores".\nO pasado venres día 15 a maioría de traballadores de Urxencias do CHUS votaron a favor da proposta da xerencia do xoves e desconvocaron a folga no servizo tras 14 semanas de protestas, pero o sindicato O'Mega non apoiou a proposta.\nA última proposta da xerencia sanitaria compostelá inclúe 11 enfermeiras, 11 auxiliares e dous médicos máis para reforzar o servizo de Urxencias do Hospital Clínico.\nO'Mega reivindica catro interinos más e que se "cumpra estritamente" a normativa de saúde laboral con vías de tránsito ou evacuación baleiras, polo que os pacientes pendentes de ingreso non se poden acumular na sala de observación nin corredores. Así, denuncia que "xa se encarga a xerencia de bloquear espazos", apostila.\n"O vindeiro luns vemos como se desenvolve esta semana, con todo ese persoal e sen médicos suficientes para ver ao paciente", sentenciou O'Mega.


Sobre nós - Changzhou Precise Package Co., Ltd.\nO paquete preciso é un provedor establecido e de confianza e tamén auditado por BSCI durante máis de 10 anos. Estamos principalmente en campos de envases e bolsas promocionais con preto de 100 traballadores e 3000 metros cadrados na fábrica, tamén estamos orgullosos dos moitos estilos de bolsas de paquete. atoparás no noso catálogo. A nosa colección de bolsas veñen en moitas cores e están feitos con materiais como o non tecido, o tecido PP, o non tecido RPET, o poliéster ou o nailon, o lienzo e o algodón, o xute e o bambú, o neopreno, o PVC, o PEVA e o papel, etc.\nO noso obxectivo é seguir sendo a empresa de bolsas promocionais máis destacada de China. Os nosos empregados teñen coñecemento de case todas as formas de impresión dispoñibles en produtos promocionais e podes escoller entre serigrafía, impresión por puntos, transferencia de calor, estampación en quente, laminación, láser, gravado, prensa en relieve e outros.\nNo paquete Precise, queremos amosarche como as bolsas intelixentes e innovadoras poden ser un xeito barato de facer unha impresión duradeira e atraer a atención sobre a túa marca. Pense no paquete Precise como unha extensión do seu equipo de marketing. As nosas bolsas de calquera material son reutilizables e ecolóxicas. O marabilloso da nosa empresa son as opcións ilimitadas e o servizo personalizado que ofrecemos. Os produtos están totalmente personalizados, tamén ofrecemos deseños gratuítos.\nOs nosos produtospódese aplicar a diferentes campos, incluíndo supermercados, casas, envases, agasallos e anuncios. Cunha gran variedade, calidade estable, prezos razoables e entrega oportuna, os nosos produtos son amplamente recoñecidos e de confianza polos usuarios. A nosa fábrica está situada na cidade de Changzhou, que está a 180 km de Shanghai, a só 1 hora en tren, gozamos dun transporte moi cómodo. Podes poñerte en contacto connosco en calquera momento e garante unha resposta rápida nun prazo de 12 horas.\nA información do noso cliente


Axenda de Marín: Conferencia: O megalistismo en Galiza\nConferencia: O megalistismo en Galiza\nConferencia: O megalistismo\nO vindeiro venres 17 de marzo a A.C. Almuinha inicia o Ciclo de Conferencias "Francisco Carballo" de Historia de Galiza. Nesta primeira ocasión tratará o tema "O megalitismo", e contará coa intervención do arqueólogo Juan Carlos Castro Carrera, director da Sociedade Anta de Moura S.L. O acto terá lugar no Museo Manuel Torres de Marín a partir das 20:30h.\nEste ciclo de charlas de Historia de Galiza levará o nome de "Francisco Carballo". Desde a asociación queren tributarlle unha modesta homenaxe a un home que, malia non ser marinense de nacemento, permaneceu ligado á nosa vila con especial intensidade durante moitísimos anos, e que lle adicou unha parte moi importante da súa vida ao coñecemento da historia de Galiza e á súa difusión, polo que para Almuinha lle parece moi axeitado ligar o seu nome ao destas xornadas.\nA historia é a ciencia que ten por obxecto o estudo do pasado das sociedades humanas, e desde Almuinha parten do convencemento de que o coñecemento do noso pasado, da historia do noso pobo, constitúe un elemento imprescindíbel para a comprensión do que somos hoxe e para entender o presente no que vivimos. O que somos e todo o que nos nosos días forma parte da nosa realidade cotiá é o resultado dun proceso ao longo da historia no que interveñen multitude de elementos e factores.\nO obxectivo da asociación con estas conferencias será aportar datos para a comprensión do noso presente, e no futuro irán abordando diferentes temas da historia da nosa Terra. En ocasións centrarase en falar das distintas etapas ou épocas da Historia de Galiza, como nesta ocasión na que tratará o período megalítico, mais noutras abordará acontecementos máis concretos da nosa historia.\nNesta primeira ocasión Almuinha tratará o Megalítico, período da prehistoria que podemos situar entre o século VI a.c. e finais do século III a.c. É unha época na que se estende a actividade da agricultura, co conseguinte proceso de sedentarización da poboación, e que deixa a súa pegada na nosa Terra a través de abundantes lugares arqueolóxicos (máis de 5000) que revelan a existencia dunha numerosa poboación moi espallada no territorio. As construcións características deste período son importantes monumentos feitos con grandes pedras, como os dolmens (ou antas) e os menhires (ou pedrafitas). En Marín temos exemplos desta época, entre os que podemos destacar a mámoa de Chan de Armada e o Menhir de Currás. Suponse que os nosos antepasados non vivían moi lonxe de onde se atopan as mámoas (estruturas funerarias), mais carecemos de pouca información ao respecto debido aos escasos restos atopados de asentamentos da época. Da información coa que contamos deriva esta famosa frase de Alonso del Real "Os habitantes do mundo megalítico morrían, pero non vivían". Na nosa terra, estas construcións deron lugar a numerosas lendas na tradición popular.\nPara falar desta interesante época do noso pasado a asociación contará coa intervención do arqueólogo Juan Carlos Castro Carrera. Juan Carlos é Director da sociedade Anta de Moura S.L., que cofundou en 1992. Redacta, dirixe e coordina un gran número de proxectos no eido do patrimonio cultural, principalmente o arqueolóxico, relacionados con: escavación e conservación, rehabilitación, posta en valor, musealización, divulgación, planificación ou xestión. En relación co megalitismo, destacan as actuacións dirixidas de escavación e rehabilitación de distintas mámoas no Morrazo, entre elas as coñecidas Mámoa do Rei (no Lago de Castiñeiras, Vilaboa) e Chan de Armada 1 (Marín), ou máis recentemente as mámoas 1 e 3 da Tomada de Martínez, no Parque Empresarial de Castiñeiras (Bueu), finalizada en decembro de 2015. Actualmente é asesor da Fundación Lago de Castiñeiras nos temas relacionados coa arqueoloxía e en particular as mámoas: conservación, exposición, divulgación, etc.


O home con demencia acusado de asfixiar á súa muller no Carballiño. BRAIS LORENZO\nAcreditan que padece unha "profunda demencia" que lle impide executar ou alterar un plan\nOs médicos forenses e os peritos encargados da elaboración dos informes psiquiátricos e psicolóxicos coincidiron en sinalar que o acusado de producir a morte da súa muller por asfixia no Carballiño (Ourense) está "profundamente afectado pola súa demencia", que anula as súas "capacidades volitivas" e lle impide "a execución ou alteración dun plan".\nNa segunda xornada do xuízo con xurado popular na Audiencia Provincial de Ourense, os encargados das probas periciais apuntaron a que o imputado "en ningún momento mostrou signos de agresividade".\nSegundo o relato do Ministerio Fiscal, os feitos ocorreron na mañá do día 29 de xaneiro de 2017 cando o agresor, despois de manter unha discusión coa súa muller no interior da vivenda porque ela non lle deixaba as chaves, a agarrou fortemente polo pescozo causándolle a morte por asfixia.\nOs forenses que practicaron a autopsia á vítima declararon este martes que a muller "puido ser estrangulada co cable da lámpada", situado moi preto do corpo. É máis, o estudo de "os hematomas no interior do pescozo" leváronlles a crer que "quizá o agresor, ao ver que a vítima non se afogaba por completo, empregou as mans".\nNo seu relato subliñaron que "o cadáver tiña múltiples golpes nas pernas, brazos e cara", ademais de "signos de defensa nos antebrazos" que indican que "a vítima se resistiu". "A existencia de lesións no beizo fainos pensar que a muller puido ser empuxada contra a cama para asegurarse de que deixaba de respirar", manifestaron.\nUNHA DEMENCIA FRONTO-TEMPORAL. Ás preguntas do Ministerio Fiscal para coñecer se o acusado estaba en condicións de cometer o feito, os médicos forenses incidiron na demencia fronto-temporal que padece o procesado, o que lle xera "condutas erráticas" e "anula a resposta emocional ante calquera situación".\nMeses despois do homicidio, estando o acusado xa ingresado, "o único que lle preocupaba era se a comida que había na casa se ía estragar", explicaron os forenses. O imputado "non mostraba ningunha reacción" aínda que se lle dixese que a súa esposa falecera porque "non interpreta nin analiza o que está a pasar".\nUnha dos peritos e psicólogas encargadas do seguimento do acusado en ingresos previos aos feitos indicou que "non cre que estivese en condicións de iniciar un acto tan complexo", porque tiña "moi alteradas" as funcións "tanto para iniciar un plan como para levalo a bo termo".\nA MULLER NUNCA QUIXO INGRESALO. Con anterioridade, os psicólogos e psiquiatras xa aconsellaran á muller o ingreso do seu marido nun centro da terceira idade pola "dependencia" e "actitude demasiado pegañenta" que el mostraba cara a ela. Con todo, a vítima sempre se mostrou "moi reticente" e dicía que "de ningunha maneira".\nEn calidade de testemuñas interviñeron na segunda sesión do xuízo unha veciña da parella e a cuñada do acusado. Ambas coincidiron en que "andaban sempre moi unidos" e se "levaban moi ben". Ademais, dixeron que "xamais" viran que o acusado "maltratase" á súa muller.\nPuede ver este artículo en la siguitente dirección /articulo/galicia/home-matou-sua-muller-carballino-non-sabe-fai-segundo-forenses/20190709143453061619.html


O propósito desta sección chamada DiciPap é conformar unha lista co significado de términos e frases feitas, os cales no post están subliñados en cor laranxa.\nAgardo que sexa de axuda.\nAdobío Aquilo que se pon para facer máis fermosa unha cousa ou persoa.\nAlgarear Facer ruído, barullo.\nAlxibeira Bolsa, xeralmente pequena, que se pode levar colgada dos ombreiros, cosida ou suxeita a algunha peza de roupa ou amarrada á cintura.(riñonera)\nCaluga Partre posterior do pescozo, onde empeza a cabeza.\nCambiar de torna Modificar o estado ou carácter dunha persoa ou cousa.\nDraconiano Excesivamente severo e estrito, drástico, moi riguroso ou cruel.\nEmbrollar Envolver unha ou varias cousas desordenadamente, facer máis confuso ou complexo.\nEsgaduñar Causar rascadelas na parte externa de algo, pola acción dunha cousa afilada.\nEstoxo Funda ou vaíña especialmente disposta para gardar ou protexer algunha cousa.\nGarrote Pau curto con que se retorce unha corda, cordel, cadea etc., para tensala e apretala.\nLacha Vergonza, vergoña. Sentimento de quen fixo unha cousa que non debía, acción ou suceso que causa indignación, escándalo etc.\nLapela Parte anterior e superior dunha chaqueta, abrigo etc., que se dobra sobre a mesma peza de roupa. (Solapa).\nMarulo Que persiste nas súas ideas ou actitudes, mesmo ante a evidencia de estar equivocado ou obrando mal.\nModerrón Dunas pequenas con vexetación.\nOnicofaxia Hábito de morder ou comer as uñas.\nPegómetro Artilúxio que consta de dúas pezas planas superpostas formando unha cavidade, na que unhas varetas exercen unha presión constante sobre obxectos a pegar entre sí.\nSenlla Recipiente de madeira utilizado para transportar e manter a auga fresca.\nRaspiñar Roubar, furtar (cousas de pouco valor).\nRechiar Producir un son áspero e desagradable.\nSalameiro Persoa cariñosa e que di cousas bonitas.\nSalouco Acción de chorar facendo certos ruídos coa gorxa e o nariz, cortando momentaneamente o choro, ou suspirando.


O alcalde de Vigo, Abel Caballero, e o Secretario de Estado de Planificación e Infraestruturas do Ministerio de Fomento, Victor Morlán, acordaron hoxe xoves "minimizar o impacto" do trazado de saída do AVE na cidade olívica, en dirección a Portugal.\nEn rolda de prensa posterior a unha reunión de traballo, Caballero e Morlán adiantaron que os técnicos do Concello de Vigo e do Ministerio de Fomento estudarán conxuntamente as distintas alternativas para o traxecto vigués ata O Porriño, e unha das posibilidades abordadas será a saída da Alta Velocidade soterrada, tal e como accederá á estación de Urzáiz desde o norte da cidade.\n"Case hai que empezar de novo o estudo informativo", constatou o Secretario de Estado sobre a afección no municipio vigués da saída do AVE ata Portugal, debido á "forte oposición" mostrada por Vigo ao proxecto anterior, que mantivo bloqueada esta variante durante anos.\n"A saída sur está a ser desbloqueada", afirmou o alcalde, quen agradeceu ao Secretario de Estado que Fomento "apostara e siga a apostar pola cidade". Morlán, pola súa banda, avogou por un traxecto ata O Porriño que non cree "efectos pantalla" entre barrios vigueses que dividan a cidade.\nTal e como apuntou, a intención do Secretario de Estado é "consensuar cos concellos o trazado que vai unir Vigo coa fronteira portuguesa" -que afecta a Vigo, Mos, Salceda, O Porriño e Tui-, xa que "nin España nin Portugal renuncian á conexión entre Porto e Vigo" da Alta Velocidade ferroviaria.\nAbel Caballero e Victor Morlán aseguraron que as infraestruturas de Fomento en Vigo son "unha realidade imparable", en verbas do alcalde vigués, e citaron o túnel de acceso norte do AVE a Vigo -en construcción na actualidade- e a estación ferroviaria de Guixar -que dará servizo mentres dure a edificación da nova terminal de Urzáiz, para operar despois como central de cercanías-.\nAdemais, Fomento e o Concello abordaron na reunión desta mañá a planificación do corredor verde que substituirá ás actuais vias do tren en Teis, proxecto para o que "perfilaranse os pasos" que dean "visualizacion o antes posible" ao mesmo, aseverou Morlán. Ademais, actualmente estanse a redactar os proxectos das novas autovías a O Porriño e a Pontevedra, aspectos que foron igualmente tratados no encontro.\nAlcalde e Secretario de Estado amosaron a súa satisfacción polo informe positivo do Ministerio de Medio Ambiente á conexión do AVE Vigo-Ourense por Cerdedo, unha obra "moi difícil" que "vaise facer", resaltou Morlán, para o que vanse cumprir etapas con "urxencia e seguridade".\nO AVE directo entre Vigo e Ourense por Cerdedo forma parte do Pacto do Obradoiro asinado polo Presidente da Xunta de Galicia e o Ministro de Fomento, un acordo ferroviario que non experimentará recortes, segundo apuntou Victor Morlán.


A Consellería de Industria presenta en Cambados o selo de comercio | Canal Rías Baixas\nCAMBADOS > A directora xeral de Comercio, Ana Rúa, e a delegada provincial da Consellería de Innovación e Industria, Montserrat Prado Cores,…\n…visitaron onte Cambados para presentar o selo de calidade do comercio; unha iniciativa da Xunta de Galicia destinada á implantación dunhas normas de calidade xeralizadas para os pequenos comerciantes, que destaque de entre outras marcas e identificativos de cara a súa percepción polo consumidor.\nEste selo de calidade vai a levar parello tamén un certo valor engadido, que se deixará sentir no trato cos clientes e noutros aspectos como a sinaléctica dos seus locais, o uso sen discriminación algunha do galego; a eliminación de barreiras arquitectónicas ou o fomento de medias de aforro enerxético e de conciliación da vida persoal e laboral dos traballadores.\nA Directora xeral salientou tamén a importante acollida que estaba a ter no sector esta proposta do goberno galego, que xa conta con máis dun milleiro de interesados en todo o país. En vindeiros días, técnicos da Consellería de Innovación e Industria visitarán esta localidade para explicar ós comerciantes sobre o terreo os pormenores desta iniciativa.\nAs representantes da Xunta aproveitaron a ocasión para visitar, xunto co presidente da Asociación Cambados Zona Centro, Marcos César González, varios establecementos locais, nos que tiveron a ben explicar persoa a persoa, as características desta iniciativa.\nArtigo anteriorComezan en Pontevedra as V xornadas de urbanismo da deputación provincial\nSeguinte artigoResidentes na urbanización Manuel Escurís esixen o arranxo da praza pública\nO concello de Ribeira aprobou no último mes máis de 150...


Lista definitiva de beneficiarios das axudas para libros, material escolar e comedores para 2020-21 - Concello de Ourense\nLista definitiva de beneficiarios das axudas para libros, material escolar e comedores para 2020-21\nO Concello de Ourense resolveu a convocatoria para a concesión de subvencións en especie para libros de texto, material escolar e comedores escolares correspondentes ao curso 2020-2021. Desde a Concellería de Política Social destínanse 220.025 euros ás axudas para comedores escolares, e 15.780 euros para as axudas de libros de texto e material escolar.\nnas dependencias da Concellería de Política Social, na rúa Bispo Carrascosa nº. 8\nno taboleiro de editos do Concello de Ourense\nna páxina web do Concello de Ourense [Sede electrónica]\nDesde a Concellería afírmase que as axudas chegarán a todas aquelas familias que cumpran os requisitos: foron 337 as solicitudes aceptadas para axudas de comedores, e 144 para material escolar e libros de texto.\nEntre os criterios para a denegación destas axudas están o de superar os 3.500 € de renda per cápita anual, non estar empadroados no concello de Ourense con tres meses mínimos de antigüidade no mesmo domicilio, non estar escolarizados en centros de ensino públicos ou concertados do concello de Ourense, ou non entregar a solicitude ou os diferentes requirimentos realizados desde a Concellería de Política Social en prazo


Unha parella ocupa ilegamente unha vivenda no barrio santiagués de Conxo | Noticias de Galicia | CRTVG\nPublicado o 13/11/2020 13:31\nOs que deron a voz de alarma foron os veciños da rua Torrente, no barrio compostelán de Conxo. Aseguran que unha parella de okupas levaba tempo vixiando a zona e as vivendas deshabitadas ata que elexiron o seu obxectivo: unha casa en que se instalaron o xoves pola noite.\nAccederon por unha fiestra, sen forzar a porta. A propietaria reside en Ribeira por motivos familiares e xa presentou a correspondente denuncia. Onte achegouse unha patrulla da Policía Nacional para identificar os inquilinos ilegais, pero xa non puideron botalos. Din os veciños que coñecen e usan os resquicios legais que lles permiten evitar o desaloxo inmediato.\nA maioria dos veciños recean de falar diante das cámaras pero todos expresaron o seu temor a que este feito illado provoque un efecto chamada. Din que no barrio hai máis vivendas deshabitadas e séntense desprotexidos ante este fenómeno.\nEn Conxo están dispostos a mobilizarse para evitar que o fenómeno da ocupación se estenda no barrio.


Anuncian novidades para o GPS estadounidense para poder competir co Galileo europeo | Consumer\nAnuncian novidades para o GPS estadounidense para poder competir co Galileo europeo\nO novo sistema ofrecerá maior precisión e protección fronte a intentos de sabotaxe\nData de publicación: Mércores, 28 de Novembro de 2007\nAnte a chegada de Galileo, o sistema europeo de posicionamento xeográfico, o GPS estadounidense prepárase para unha actualización e mellora dos seus servizos. A intención é que poida ofrecer as mesmas capacidades que se anuncian para o seu homólogo europeo. Os enxeñeiros estadounidenses preparan xa o futuro lanzamento dos satélites GPS III, cuxa primeira fase de lanzamento será en 2013, mentres que a posta en servizo de Galileo está prevista para finais do ano 2012. A nova rede GPS estará formada por unha constelación de 32 satélites e establecerase progresivamente, en tres tempos. En comparación co actual servizo GPS, “os satélites GPS III ofrecerán unha navegación mellorada aos usuarios tanto civís como militares grazas a unha maior precisión e a unha maior protección fronte a intentos de sabotaxe” por parte de países inimigos, explicou o coronel David Madden, responsable do servizo GPS das Forzas Aéreas estadounidenses.\nEstados Unidos pretende manter así a hexemonía do seu sistema, que se converteu nunha infraestrutura indispensable tanto desde un punto de vista económico a escala mundial como desde o punto de vista militar. O sistema GPS III promete novos avances, tales como un poder de transmisión de datos preto de 500 veces superior ao actual. Ademais, terá unha gran resistencia ás interferencias non previstas e unha marxe de erro de tan só un metro, igual que o sistema Galileo.\nO novo sistema GPS non disporá tampouco de capacidade “de distorsión” por parte de militares estadounidenses. E é que, orixinariamente, os datos proporcionados polos militares para organismos civís eran alterados voluntariamente, o que afectaba á súa precisión, e sempre por motivos de seguridade. No entanto, a Casa Branca había suspendido xa o uso desta función no ano 2000.\nEuropeo galileo europeo-gl Galileo-gl gps estadounidense-gl novedades-gl


O BNG-AA pide que se concreten os proxectos de ARRU que o goberno anunciou para o 2016 - Novas - Comarca de Lugo Centro - BNG - Bloque Nacionalista Galego\nEN ABRIL DE 2016 DÍXOSENOS QUE SE TRABALLABA EN TRES POSIBLES AREAS DE REHABILITACIÓN E REXENERACIÓN URBANA (ARRU)\nO BNG-AA pide que se concreten os proxectos de ARRU que o goberno anunciou para o 2016\n“A rehabilitación de certos barrios e unha nova política de alugueiro social será fundamental para atallar o problema dos tapiados anti-ocupas” afirmou Arroxo\nbnglugocentro 24 Maio 2017 ás 13:55\no bng-aa pide concreten proxectos arru\nO BNG-AA pedirá no Pleno que o Concello execute con medios propios o derribo do muro da av. da Coruña\nLugo, 24 de maio 2017. O voceiro do BNG-AA no concello de Lugo, Rubén Arroxo, insistiu na necesidade de que o goberno municipal promova unha Area de Rehabilitación e Rexeneración Urbana (ARRU) no barrio da Milagrosa. Arroxo lembrou que no mes de abril do ano 2015, anunciábanse os primeiros pasos para o proxecto dunha Area de Rehabilitación e Rexeneración Urbana (ARRU) no barrio da Milagrosa “pero a día de hoxe non se deron pasos e vemos como o barrio precisa, cada días máis, dunha actuación integral” afirmou o voceiro do BNG-AA.\n“A rehabilitación de certos barrios e unha nova política de alugueiro social será fundamental para atallar o problema dos tapiados anti-ocupas que van camiño de converter algunhas zonas de Lugo en paisaxes propias dunha película” afirmou Arroxo. No caso da Milagrosa trataríase de facer un proxecto co fin de recuperar e dinamizar a vida do barrio máis poboado de Lugo, no cal se incluían 429 edificios e 1314 vivendas que se atopaban nun importante estado de deterioro, segundo os informes do ano 2015 que evidentemente xa quedaron desfasados.\nO BNG leva anos reclamando a necesidade de que, dende o concello, se dean pasos para iniciar un ARRU no barrio da Milagrosa. En abril de 2016 o BNG-AA levou esta cuestión á comisión de Desenvolvemento Sostible e o responsable da comisión anunciou tres posibles ARRUs en A Milagrosa, San Fiz (illas) e A Ponte. “a día de hoxe non se avanzou en ningún dos tres e vemos unha total parálise do goberno neste sentido” dixo Rubén Arroxo que anunciou que volverá levar este tema á comisión correspondente.\nSegundo explicou Arroxo “o compromiso, naquel momento, por parte do goberno municipal era para poñer en marcha algún destes ARRUs no ano 2016 pero estamos a mediados de 2017 e nada se sabe de ningún dos tres posibles que se anunciaban”. O BNG-AA fai parte da preocupación veciñal pola falta de iniciativa do goberno municipal neste asunto e seguirá promovendo iniciativas para que se acometan plans de rehabilitación naquelas zona da cidade que o precisen.\nArroxo propón a PP e PSOE que “aparquen os atriles” e colaboren para sacar adiante o ARRU da Milagrosa\nOs lodos e residuos da depuradora de Lugo poderían ir a un vertedoiro irregular de Santiago\nO BNG propón o arranxo do Caneiro de Santalla e dos desperfectos da desembocadura do río Rato


Nesta lección incluimos dous patches. O primero ten dous tipos de ondas e dous tipos de ruido. O segundo é unha versión algo máis complexa que inclue máis tipos de onda como son a cuadrada e a triangular.\nEscoita os matices e diferencias que se producen entre unha e outra onda. Tamén podes pensar en que sons que coñeces se parecen máis a unha sonoridade ou a outra. En ambos hai elementos que xa vimos antes, como o volume e o osciloscopio.\nNa versión reducida tes unha onda senoidal, que é a onda máis sinxela.\nE unha onda de dente de serra, chamada así pola súa forma según verás no osciloscopio.\nAs ondas responden á altura, así que podes variar os Hertzios e facer glissandos, mentras que os ruidos, branco e rosa, son sons que non teñen altura determinada xa que están formados por unha serie de oscilación aleatorias de tal complexidade que o noso oído non pode extraer unha sensación de altura estable.\nO ruido rosa é algo diferente xa que predominan as frecuencias máis graves.\nProba a xogar co patch. Fíxate que se seleccionas un tono e un volumen e cambias entre senoidal e dente de serra a nota se mantén, pero cambia a súa cualidade. O primeiro é máis doce e o segundo algo máis agresivo. Incluso, ao mesmo volumen, o segundo da impresión de soar máis forte xa que a intensidade dun son non só depende do volume senon que moitas veces sons con diferentes timbre e altura, pero coa mesma intensidade absoluta, son percibidos con diferente intensidade relativa.\nNa versión /timbre v2.0 (encapsulado) incorporamos outras ondas que están feitas a partir das anteriores e que son a onda cuadrada e a onda triangular.


Ambas partes confían en que a reunión celebrada entre ambas partes marque unha nova etapa | culturagalega\nCultura e as editoriais buscarán vías de colaboración para a difusión internacional do libro\nAmbas partes confían en que a reunión celebrada entre ambas partes marque unha nova etapa\nA reunión celebrada o pasado venres entre a Secretaría Xeral de Cultura e a Asociación Galega de Editores (AGE) deixou tras de si confianza en ambas partes cara á recondución da situación de desencontro arredor do apoio institucional ao sector literario nas feiras internacionais do libro. Como xa avanzamos en Cultura Galega o pasado xoves as dúas partes acudían a reunión a escoitarse mutuamente as solicitudes e propostas. Ao encontro solicitado polo secretario xeral de Cultura, Anxo Lorenzo, acudiron o presidente da AGE), Xosé Ballesteros, acompañado polo vicepresidente do colectivo, Henrique Alvarellos e tamén estivo presente a subdirectora xeral de Bibliotecas da Xunta, Cristina Rubal.\nDesde a Consellería emitiron un comunicado posterior á xuntanza no que se afirma que tras a solicitude de apoio feita pola AGE para participar este ano nas feiras de Frankfurt e na de Liber, Anxo Lorenzo manifestou a total vontade da Xunta de Galicia para atendela e, con este fin, estanse a valorar os mecanismos administrativos que permitan facer efectivo este apoio. Así mesmo falan nesa comunicación de avanzar conxuntamente en novas vías de actuación na liña da difusión internacional do libro. Pola súa banda AGE no seu propio comunicado declarou que confía en que se inicie unha nova etapa de colaboración real na que se busquen liñas de encontro guiadas por un interese que debe ser común: a promoción do libro galego e, en definitiva, a cultura do país.\nComunicado da Asociación Galega de Editores Comunicado da Secretaría xeral de Cultura Cultura convoca aos editores para falar das feiras internacionais do libro A Xunta suspende a presenza do libro galego en catro feiras internacionais


Espionaxe institucional - Miguel Anxo Fernán Vello - El Progreso de Lugo: Periódico líder de Lugo y su Provincia\n13 mayo 2022 13:41 h.\nopinion Miguel Anxo Fernán Vello Madia Leva Espionaxe\nO Centro Nacional de Inteligencia (CNI) acaba de cumprir 20 anos de existencia e tiña previsto levar a cabo unha conmemoración especial aos efectos con diversos actos, e coa idea central de “dar a coñecer o seu labor á cidadanía” e pór en relevo o traballo que realizan os seus 3.000 profesionais. Mais non puido ser. O organismo optou polo silencio institucional. Porque non tiña, obviamente, outra saída. O escándalo da espionaxe institucional que o denominado "servizo de intelixencia español" protagonizou nas últimas semanas creou un "burato negro", unha curvatura obscena no espazo-tempo da democracia española. E todo culminou, polo momento, coa destitución, por parte do Goberno, da directora do CNI, Paz Esteban, aínda que a ministra de Defensa –sempre na corda frouxa dunha incompetencia balbucinte– sacralice o traballo da directora cesada, pois defendía "nuestra paz, nuestra libertad y nuestra seguridad".\nA espionaxe institucional en España está rexida, e blindada, pola lei franquista de Secretos Oficiales de 1968, que só sufriu unha reforma preconstitucional dez anos despois e que continúa vixente, aínda que exista tamén unha lei do ano 2002 que regula o funcionamento dos servizos secretos. Mais xa en pleno 2022 a pregunta é inevitábel. ¿Pode un sistema democrático espiar os teléfonos de 65 políticos, avogados e xornalistas a través dun software de orixe israelí que permite acceder a todos os arquivos do dispositivo telefónico da vítima espiada, así como a todas as funcións de gravación e de cámara do susodito dispositivo?\nO certo é que a espionaxe institucional, aquí e agora –realizada a través do programa de vixilancia dixital Pegasus–, puidera constituír en si mesma unha vía aberta para a violación de determinados dereitos humanos e liberdades fundamentais, ademais de supor unha ameaza expresa para as sociedades democráticas, pois viola a intimidade das persoas –o Pegasus israelí tamén espía aos familiares dos espiados– e conculca claramente, por exemplo, o segredo da correspondencia, neste caso electrónica, e de todo tipo de mensaxes e comunicacións.\n¿Existiu algún tipo de autorización política para levar a cabo actos de espionaxe institucional masiva? Esa é a gran pregunta que aínda hoxe non ten resposta. A pesar da destitución da xefa do CNI, os espías, os colaboradores da zona gris, como diría Primo Levi, sempre sobreviven.


casa / blog / A onda fría volve a golpear! Produtos para baño, como previr o frío?\n2021 / 04 / 11 Clasificaciónblog 1398 0\nTitulares do baño\nUnha onda aínda non diminuíu, unha onda comezou de novo, forte aire frío para volver!\nO tempo faise frío, ademais de que a xente debe prestar atención para manter o quente e engadir roupa, os sanitarios na casa tamén deben ser o principal anticonxelante. Auga en menos de -4 graos centígrados, o volume de xeo amplíase, levando facilmente a produtos sanitarios dentro da expansión do xeo e da auga e, polo tanto, os produtos de crack. Envíoche os consellos anti-conxelación sanitarios.\nInodoro de inverno para evitar conxelacións e rachaduras\nNo inverno, as portas e fiestras do baño péchanse temporalmente para deter a ventilación e manter a temperatura interior. Para evitar a conxelación, solte toda a auga restante cando o baño non estea en uso.\nO método e os pasos son os seguintes: pechar a válvula de entrada, desenroscar e retirar o parafuso de drenaxe e apertar o perno de drenaxe despois de soltar a auga restante, se non, causará fuga de auga.\nHaberá auga na curva do retrete. Use trapos de esponxa e bombea para chupar a auga para non conxelar e rachar o baño durante moito tempo.\nAdemais, pode botar anticonxelante no depósito de auga ou na auga para o alcohol, o sal, pode reducir o punto de conxelación da auga, pero tamén un anticonxelante eficaz. Se o baño está aberto ao sistema de calefacción e pode garantir que o baño non se conxele, non pode engadir anticonxelante ao inodoro.\nPrecaucións de mantemento do lavabo de inverno\nInmediatamente despois do uso, secalo cun trapo seco para evitar roturas superficiais causadas polo xeo. Cando limpe, non use sanitarios de aceiro para evitar rabuñar a superficie do lavabo. No caso de baixa temperatura interior, pode optar por cubrir a pía cunha capa de pano para illalo da rotura debido á baixa temperatura.\nPrecaucións de mantemento da bañeira de inverno\nPrimeiro de todo, despois de cada uso da bañeira, manteña a bañeira seca para non causar deformacións ou filtracións de auga a longo prazo e non se poida usar. No momento da limpeza, non use limpadores ácidos e alcalinos fortes para evitar a corrosión da superficie da bañeira. Limpa cun pano suave para non causar arañazos e, se hai un lixeiro risco accidentalmente, pulir inmediatamente a superficie para restablecer a suavidade. Non coloque obxectos metálicos na superficie da bañeira para evitar a oxidación ou a superficie da bañeira, o impacto sobre a súa beleza e practicidade.\nPrecaucións de mantemento do armario de baño de inverno\nNo baño despois do lavado, debe ser oportuna a superficie do armario do baño, con auga limpa. Os armarios de baño adoitan colocarse sobre xabón, lavado de rostro, xampú e outros produtos de limpeza; se saen accidentalmente, o mellor é limpar de inmediato, os elementos máis pesados deben colocarse na parte inferior do armario do baño. Cando limpe o armario do baño, non use arame metálico, pano Pasteur, fregado químico forte e non use auga para evitar a corrosión. Use correctamente limpadores neutros e outros produtos profesionais de mantemento.\nPrecaucións anti-conxelación da billa de inverno\n(1) causa da grieta da xeada.\n0 ℃ por debaixo do uso do medio ambiente, incluíndo pero non limitándose ás seguintes razóns.\n1, despois da proba previa á auga do proxecto, a billa na auga restante non se apaga.\n2, a instalación da billa no exterior, non pecha a válvula de entrada de auga e non fixo protección anticonxelante.\n3, o propietario está fóra de vacacións ou non residencia a longo prazo, a habitación non está Calefacción, non pechou a válvula de entrada de auga para drenar a billa auga residual. O propietario rematou de renovar a ventilación do cuarto, as fiestras non estaban pechadas pola noite e a válvula de entrada de auga non estaba pechada para deixar saír a auga restante da billa.\n(2) Como previr medidas.\n0 ℃ por debaixo do uso do medio ambiente, incluíndo, entre outras, as seguintes precaucións.\n1, a temperatura do ambiente da instalación do billete do sitio do proxecto, como por baixo de 0 ℃, recoméndase non instalar temporalmente a billa ou instalar no temporal sen auga, ou a proba de auga despois de drenar ben a auga do tubo.\n2, pola noite debe pechar as fiestras da cociña, o baño cara ao exterior, así como a sala con sombra para garantir que a temperatura interior sexa superior a 0 ℃.\n3, para a sala onde a temperatura interior é inferior a 0 ℃, pecha a válvula do contador de auga interior e remate de liberar a auga restante no tubo.\n4, a temperatura interior é inferior a 0 ℃ cuarto, ten que abrir a calefacción, manter a temperatura superior a 0 ℃.\n5, pode usar tecidos de algodón e liño, roupa de algodón vella, algodón e outros materiais illantes para engrosar e envolver a billa axustada.\nAnterior :: Instale un estante no inodoro, o baño vive instantaneamente máis de 5 metros cadrados. seguinte: ¿O baño na casa, escolle o aseo da parede? Ou WC de drenaxe de chan?\n2021 / 04 / 22 2502\n2021 / 04 / 22 1942\n2021 / 04 / 21 1701\n2021 / 04 / 12 1521


Xaneiro 2015 – Concello de Malpica de Bergantiños\nEn marcha as obras de mellora das infraestruturas na zona do colexio Milladoiro e o Centro Cívico\nA actuación, incluída no Plan DTC93, ten un orzamento de 43.340 euros\nXa están en marcha as obras de mellora das infraestruturas na zona do colexio Milladoiro e o Centro Cívico de Malpica. Segundo explicou o concelleiro de Obras e alcalde en funcións, Miguel Fernández, o proxecto inclúe a substitución da actual rede de saneamento, a instalación de rede de augas pluviais e a colocación de rede de telecomunicacións, ademais dunha nova pavimentación con formigón. A actuación, incluída no Plan DTC93, da Deputación Provincial da Coruña, ten un orzamento de 43.339,99 euros. A súa execución supón a terceira fase da rede separativa de pluviais e residuais da piscina.\nNo DTC93, que ten un orzamento total de 138.962,74 euros, tamén se inclúen a renovación das canalizacións de augas pluviais e residuais na Praza do Campo, a pavimentación da rúa Entrecercas de Seaia e a mellora das infraestruturas viarias no lugar de Pontella e no vial de Trémoa a Monte Neme.\nComezaron as obras de pavimentación das rúas As Neves e Esqueiro Os Petóns, incluídas no POS 2014\nO investimento supera os 66.000 euros, financiados pola Deputación\nXa están en marcha as dúas actuacións incluídas no Plan de Obras e Servizos (POS) do 2014 no municipio de Malpica de Bergantiños. Onte comezaron os traballos de pavimentación das rúas As Neves (tramo 2) e Esqueiro Os Petóns (tramo 1), en Seaia, que teñen un orzamento de 66.010 euros. Ata alí desprazáronse o alcalde, Eduardo Parga Veiga, e o concelleiro de Obras, Miguel Fernández Mirás, para facer un seguimento das obras.\nO outro proxecto incluído no plan que financia a Deputación Provincial da Coruña é o de reforma e adaptación do parque infantil de Malpica, que está xa moi avanzado. As obras consisten na reforma do parque para adaptalo á normativa actual sobre parques infantís, a eliminación de elementos construtivos que poden supoñer certo risco para os usuarios (bordillos, gradas, bancos de fábrica?), a reposición de pavimentos, a substitución da fonte, a reforma dos aseos e a organización das zonas de xogos por idades. Neste sentido, os que poidan ser reutilizados serán restaurados e no resto dos casos colocaranse xogos novos. Ademais, o parque será dotado con mobiliario novo. O orzamento é de 99.792,78 euros.\nRematadas as obras de adecentamento da 2ª Travesía da Camuza, subvencionadas pola Deputación\nAs actuacións realizadas no último ano nese ámbito melloraron de forma substancial a seguridade viaria nos accesos á vila malpicá\nCo pintado da vía déronse por finalizadas as obras de adecentamento da 2ª Travesía da Camuza, en Malpica. O investimento superou os 16.000 euros, pero este pequeno proxecto, subvencionado pola Deputación Provincial da Coruña, vai contribuír de maneira importante a mellorar a circulación pola zona. O goberno municipal está a facer un importante esforzo para manter a rede viaria en condicións óptimas e para mellorar a mobilidade peonil. Con esa intención, ao longo do ano pasado acometéronse numerosas obras.\nPrecisamente na Camuza levouse a cabo un proxecto de mellora da seguridade viaria no tramo que abrangue dende o cruce de Seaia ata o tanatorio. Os traballos afectaron a máis de 600 metros a ámbolos marxes da vía que une Malpica con Ponteceso, moi transitada pola existencia de vivendas e negocios.\nAs obras do centro de saúde de Buño empezarán o mes que vén\nO vicepresidente da Xunta anunciou hoxe que a construción do edificio xa foi adxudicada por máis de 600.000 euros\nAs obras de construción do novo centro de saúde de Buño foron adxudicadas por máis de 600.000 euros, segundo anunciou o vicepresidente da Xunta, Alfonso Rueda, durante a visita que fixo hoxe á vila oleira. “Só falta formalizar o contrato”, dixo, para que a empresa poida empezar a traballar, pero en todo caso está previsto que o faga antes do Entroido. O prazo de execución, fixado inicialmente en 9 meses, quedou reducido a 7, polo que o edificio sanitario estará rematado antes de fin de ano.\nO alcalde de Malpica, Eduardo Parga, destacou a importancia deste investimento, xa que “levamos vinte anos intentando que se faga”, comentou. O novo centro de saúde será construído nunha parcela próxima ao Centro Comarcal e a Casa do Oleiro que os representantes do goberno municipal amosaron hoxe ao vicepresidente e á delegada territorial da Xunta na Coruña, Belén do Campo. O edificio terá capacidade para os tres médicos e o profesional de enfermería que desenvolven a súa actividade en Buño, así coma unha sala polivalente, área de administración e arquivo, almacéns e servizos comúns. A superficie construída será de 525 metros cadrados.\nMalpica de Bergantiños xa ten escudo e bandeira oficiais\nO Consello da Xunta deu o visto bo ao decreto polo que se establece a súa conformación\nO Consello da Xunta deu hoxe o visto e prace ao decreto polo que se establece a conformación oficial da bandeira e escudo do Concello de Malpica de Bergantiños.\n“O escudo de Malpica de Bergantiños é cun pano amarelo e, ao centro, unha franxa azul de dous tercios coa consabida disposición das dúas espigas de amarelo, dispostas en aspa e acompañadas dunha áncora de branco, no xefe, unha cabeza de lobo de amarelo, linguada de vermello, na punta, e flanqueadas dun “pucheiro”. A bandeira é azur (azul), dúas espigas de ouro (amarelo), dispostas en aspa, acompañadas dunha áncora de prata (branco), no xefe, unha cabeza de lobo de ouro, linguada de gules (vermello), na punta, e flanqueadas dun “pucheiro de encote” de ouro, á dereita, e dunha torre deste, á esquerda. Ao timbre, a coroa real pechada”.


Biblioteca do cole: 04/17\nTraballando o cómic\nNa semana da froita na clase de cuarto estamos facendo un obradoiro de cómic. Nalgúns dos traballos aparece a froita como protagonista:\nEtiquetas: Curso 2016-2017, Obradoiros de escritura: o cómic\nFestival Letra Galegas 2107\nAquí temos os vídeos das Letras Galegas. Grazas a Xosé Villaverde "Villa". avó de Claudia que colaborou con nós facendo as fotos e vídeos do festival.\nO cómic como libro favorito\nCon motivo da celebración do Día do Libro, o alumnado de 4º curso fixo un traballo no que reflexaron cal era o seu libro favorito, explicaron a parte do mesmo que mais lle gustou e fixeron unha ilustración da portada.\nAlgúns elixiron como libro favorito un cómic, mirade que chulos!\nEtiquetas: Celebracións: Abril mes do libro, Curso 2016-2017, Obradoiros de escritura: o cómic\nOs dereitos da infancia en 6º curso\nEn 6º este curso na clase de Valores estivemos traballando sobre os Dereitos da Infancia. Só son 10; pero: estamos seguros de que todos os nenos e nenas do mundo están protexidos por eses dereitos? As noticias que recibimos fannos dubidar moito. Nós si que estamos protexidos por eles. O cal nos fai pensar que vivimos nunha parte do mundo que nos ten en conta.\nEtiquetas: Celebracións: Día Internacional dos Dereitos da Infancia, Curso 2016-2017\nAs librerías de Moaña colaboran\nAs librerías de Moaña, un ano máis colaboran connosco no fomento da lectura nas familias. Está aberta a exposición na biblioteca do cole cos novidosos fondos que nos emprestaron por uns días. Ao mesmo tempo parécenos moi importante poñer en valor o comercio local como punto de venta especializado en lecturas.\nEste curso participan La papelería, Alborada e O Pontillón.\nA exposición pode visitarse de 4 a 6 da tarde, ata o venres 21 de abril.\nEtiquetas: Celebracións: Abril mes do libro, Curso 2016-2017, Fomento da lectura: As familias\nO alumnado de 5º e 6º curso que practica xadrez no recreo continúa ensinando aos compañeiros. Segue axudando á clase de 4º de primaria unha vez á semana ( ver entrada en febreiro ) e tamén ao resto da clase de 6º de Primaria. Estes quedaron con ganas de seguir.\nEtiquetas: Curso 2016-2017, Xadrez na escola\nO cómic coas ferramentas dixitais\nOs sinxelos programas de debuxo serven para o deseñode cómic desde idades ben temperás.\nMirade como avanzaron os nenos e nenas de 2º na elaboración de cómics!!!\nA organización internacional para o libro Xuvenil IBBY promove a celebración do día internacional do libro infantil e xuvenil, en homenaxe ao nacemento de Hans Christian Andersen. Cada ano elixen un país recoñecendo a súa literatura. Este ano 2017 Rusia foi elixido como sponsor, redactando o texto o poeta Sergey Makhotin (1953) e o cartel Mikhail Fedorov (1941).\nEtiquetas: Celebracións: Abril mes do libro, Curso 2016-2017


Estación Atlántica: Manifesto e Causa lidos no MARCO no acto do día 16 de novembro\nManifesto e Causa lidos no MARCO no acto do día 16 de novembro\nNingúen se inventa de novo cada día. As persoas e as sociedades necesitan da memoria para saber o que son, para saber de onde veñen a ata incluso para ter algunha idea a propósito de onde ir. Hai unha época do noso pasado non tan pasado sobre a que caeu durante moitos anos a pesada lousa do olvido. A longa noite de pedra do franquismo agochou feitos, nomes e lugares en relación coa represión que seguíu ó golpe de Estado contra a República o 18 de xullo de 1936.\nNeste mesmo lugar, que hai máis de 70 anos era Pazo de Xustiza, cárcere e cuartel, o cuartel no que tiña a súa sede a máxima autoridade militar de Vigo, o comandante Felipe Sánchez, neste mesmo lugar, pola tarde do día 19 de xullo de 1936 imprimiuse o bando que ía declarar ó día seguinte a rebelión da guarnición militar de Vigo contra a República. Daquela, proclamar o bando de guerra, anular a autoridade lexítima da República e comezar a represión foi todo un. A media mañá do 20 de xullo de 1936, na Porta do Sol, cando un piquete de soldados ás ordes do capitán Carreró lía o bando de guerra contra a República, caeron as primeiras vítimas entre os que non querían que as armas cambearan o que facía uns meses decidiran as urnas. Os que perderan as eleccións en febreiro de 1936 impuñan coa forza das armas un cambio político que ía traer cárcere, morte e olvido para os que escolleran ser fieis a República e defender a legalidade constitucional.\nFracasado o golpe de Estado contra a República, a guerra civil serviu para que os que sublevaron contra ela limparan a fondo o país e puideran xustificar como actos de guerra a cacería humana e a represión salvaxe que comezou coa guerra e seguiu despois dela. A xeografía daqueles lugares da represión debe ser sinalada como lugares de memoria.\nPor rigor histórico, non podemos reconstruir o noso pasado esquecendo aquel tempo de cacería humana, os nomes das vítimas e os lugares onde morreron asasinados.\nPor saúde mental, non podemos preferir o olvido a memoria. Unha sociedade democrática madura cando asume tanto as luces coma as sombras do seu pasado.\nPor xustiza, no podemos esquecer a xente que neste país deu a súa vida por defender a lei, non podemos esquecer as familias que durante moito tempo foron sinaladas por seren fillos, maridos ou mulleres dos “roxos”. Non podemos esquecer a humillación e o medo que se instalaron nas súas vidas.\nHoxe son os historiadores e as asociacións pola memoria histórica os que estamos enchendo o insoportable baleiro que creou a ditadura e logo mantivo a democracia. Temos que encher este baleiro cos nomes das vítimas e os lugares nos que morreron asesinadas porque hai unha batalla que non podemos perder, a batalla contra o olvido.\nNin cremos que a guerra civil fora inevitable, nin que todos foran iguais nin estamos cunha tímida lei de memoria histórica.\nPorque recuperar a memoria non abre feridas, senón que as cerra; porque non queremos ter na nosa historia recente páxinas en branco; porque non hai árbore que medre sen raíces; porque non queremos ser cómplices dun pacto de silencio e porque estamos convencidos de que unha sociedade xusta e democrática non pode construir o seu futuro negando o seu pasado, a "Asociación Viguesa pola Memoria Histórica do 36" quere sinalar hoxe este lugar de memoria para coñecemento da cidadanía dos feitos que nel ocurriron e quere con este acto facer unha vez máis presente a memoria das vítimas daquela barbarie e o facemos pola súa memoria e pola nosa memoria.\n-AUTOR: Antonio Giráldez Lómba (Historiador)\nAutor: Xoán Carlos Abad Gallego Vigo 16 novembro 2012\nTexto da placa do MARCO, Lugar de Memoria\nEn lembranza de todas as persoas que neste edificio entre os anos 1936 e 1977 foron encarceladas, torturadas, xulgadas e condenadas polo franquismo por defender a democrácia e a liberdade\nPola memoria Verdade, Xustiza e Reparación\nO POVO NON ESQUECE\nPublicado por Mª José Barreiro López de Gamarra o domingo, novembro 18, 2012\nEtiquetas: actos, concentración, lugar de memoria, manifesto, Vigo


Histórica condena a Médicos Sen Fronteiras polos abusos laborais aos seus captadores\nRedacción | Luns, 30 de Xullo de 2018, 11:30\nARCHIVADO EN | Médicos Sin Fronteras CNT\nAs cláusulas que teñen Médicos Sen Fronteiras, e moitas ONGs, para despedir ás súas captadores de socios por baixo rendemento cando non logran certo número de altas son ilegais. Así o ditamina unha sentenza do Tribunal Supremo por mor dunha denuncia da CNT de Santiago de Compostela.\nProtesta da CNT en Santiado de Compostela\nA Confederación Nacional do Traballo (CNT) informa da condena á ONG Médicos Sen Fronteiras pola existencia de "cláusulas abusivas" nos contratos do seu equipo de captación de socios, que incluían un apartado polo cal os traballadores podían ser despedidos sen percibir indemnización en caso de non cumprir cun rendemento mínimo.\nAsí, segundo informa o sindicato nun comunicado emitido este luns, Médicos Sen Fronteiras foi condenada a eliminar a devandita cláusula, que permitía despedir a un empregado "sen pagar ningún tipo de indemnización e sen preaviso" se o captador non conseguía seis altas de socio semanais.\nA CNT denunciou esta cláusula a finais do 2015, xa que entendían que "ese número de altas era de case imposible cumprimento tal e como indicou a pericial sociolóxica encargada", como, segundo a organziación, demostra que "nove de cada dez" empregados non alcanzasen estas cifras.\n"Todas as organizacións teñen cláusulas similares nos seus persoais de captación de fondos", afirma o sindicato, que engade que esta sentenza "marca un antes e un despois no sector", xa que "afecta a todo o 'lobby' da captación de fondos".\nAsí, cifran en "case 1.000 cesamentos" os rexistrados en Médicos Sen Fronteiras a nivel de todo o Estado a través desta cláusula. MSF anunciou que recurrirá a sentenza.\nMédicos Sin Fronteras recorrerá a sentenza histórica sobre os seus abusivos contratos de captación


A taxa de incidencia de gripe en España é baixa na maioría das comunidades | Consumer\nA taxa de incidencia de gripe en España é baixa na maioría das comunidades\nSitúase en 52,30 casos por 100.000 habitantes, mentres que hai un ano era catro veces superior\nA actividade gripal en España é baixa na maior parte das comunidades desde que comezou a presente tempada en outubro. Na primeira semana do ano, do 1 ao 8 de xaneiro, rexistrouse unha taxa de incidencia de 52,30 casos por 100.000 habitantes. No mesmo período do ano anterior cuadriplicábase o número de afectados, cunha taxa de 208,6 casos por 100.000 habitantes. Despréndese así dos datos solicitados polo Sistema de Vixilancia da Gripe en España (SVGE) da Rede Nacional de Vixilancia Epidemiolóxica, pertencente ao Instituto de Saúde Carlos III.\nA evolución da actividade gripal é estable con respecto a semanas previas e en todas as comunidades o nivel de intensidade é baixo, salvo en Asturias, Castela-A Mancha e Madrid, onde é medio. A comunidade con máis casos é Estremadura, con 162,3 casos por 100.000 habitantes, seguida de Castela-A Mancha (113,7), Asturias (93,9), Madrid (91), Canarias (67,6), Melilla (57,9) e Andalucía (56,6). Xa por baixo da media nacional atópanse Navarra (35,2), Castela e León (33,8), País Vasco (32,5), Cataluña (29,8), A Rioxa (27,1), Comunidade Valenciana (13,2), Baleares (11,7) e Aragón (3,6). De Galicia, Murcia e Ceuta non se ofrecen datos relativos á devandita semana.\nPolo que se refire a a distribución por grupos de idade, obsérvase unha diminución significativa nas taxas de incidencia de gripe nos menores de 15 anos, que podería estar relacionada coa interrupción da transmisión intraescolar do virus da gripe no período vacacional. Nos maiores de 15 anos, a actividade gripal mantén a súa tendencia crecente. Ademais, a actividade gripal asóciase á circulación do virus da gripe estacional AH3N2.\nNo que respecta á incidencia de casos graves, desde o inicio da presente tempada notificáronse 10 pacientes hospitalizados confirmados de gripe por cinco comunidades. Deles, seis (60%) concéntranse no grupo de 1 a 4 anos, polo que presenta ata o momento unha distribución por idade diferente á tempada 2010-11, onde un 63% dos casos rexistráronse no grupo de 15-64 anos. O 90% corresponderon a infeccións polo virus da gripe AH3N2 e o 10% polo virus da gripe B. Ademais, detéctase que sete dos casos (70%) carecían de factores de risco de complicacións de gripe. Do tres casos graves que pertencían aos grupos recomendados de vacinación, só un recibira a vacina antigripal desta tempada. Polo momento, non hai ningún falecido.\nbaixa españa gripe-gl incidencia-gl xaneiro


InicioArtigos de opiniónFacturas\nAsistimos desde hai semanas a un duro debate sobre a suba do prezo da electricidade. Día tras día bátese o récord do prezo do megawatt hora. Está en xogo o benestar e a saúde de moitos consumidores xunto á viabilidade de moitas empresas e dos propios plans de recuperación económica do goberno. Pero, ao meu entender, o barullo político que a alza continua dos prezos da enerxía levanta, atinxe, ademais de a problemas económicos inmediatos, a outro tema de máis calado, como é o do cambio climático, ou, máis exactamente, o de como someter as esixencias económicas ás esixencias da transición ecolóxica.\nA esixencia é dobre. Procede dun modo inmediato da Lei Europea do clima de abril deste ano. Pero, detrás desa lei está o empeño por reducir a degradación do planeta provocada pola emisión de gases de efecto invernadoiro. Des que a revolución industrial comezou a queimar carbón para mover as máquinas de vapor, a liberación á atmosfera deses gases aumenta sen cesar, de forma que a actividade humana está a provocar cambios irreversibles e tal vez incompatibles coa propia vida humana na Biosfera.\nNon é discutible que a actividade humana moldea a paisaxe, extingue especies e altera o sistema climático, cunha paixón que semella imparable. Os xeólogos, desde comezo de século, a consideran a principal forza xeolóxica actuando sobre o planeta. Pois ben, do que se trata é de serenar esa forza. Iso implica “cambios estruturais”, isto é, substituír de forma inmediata os combustibles fósiles por enerxías limpas. As máis desenvolvidas son a eólica, a solar, a das mareas e outras.\nEn efecto, as turbinas eólicas e os paneis solares non emiten gases e son cada vez máis baratos, pero, lamentablemente, a súa produción non é constante e non evitan a dependencia do sistema de produción de electricidade das centrais hidroeléctricas e das que empregan gas, as chamadas de ciclo combinado e, mesmo, das nucleares. Daquela, a produción de electricidade custa menos, pero o seu prezo final, o que paga o consumidor, sobre todo o consumidor doméstico, aumenta debido a que se paga toda a electricidade co prezo que ten acceder á electricidade máis cara.\nE págase dese modo, o chamado “deseño marxinalista do mercado”, debido á necesidade de garantir as inversións nas empresas eléctricas. Trátase de que o negocio da enerxía sexa rendible. Se producir enerxía fose moi barato, deixaría de ser negocio. E se deixara de selo, os efectos económicos serían imprevisibles. Tal vez habería máis autoprodución, tal vez se produciría de xeito cooperativo ou mesmo pasaría a mans do Estado. En todo caso, os efectos sobre as catro grandes empresas, -hai máis dun cento- que venden o 90 % da electricidade no Reino serían desastrosos. E, en consecuencia, precisamente para evitar ese risco, así se aseguran a posición de dominio do oligopolio eléctrico. Velaí a incapacidade de principio do realismo capitalista para se serenar e se confrontar ao inédito reto de evitarmos que o planeta nos pase factura.


Fernando Bouso | Periódico Barrios\nAsí o anunciou o alcalde con entidades deportivas que tiveron contacto profesional con el.\nO Concello de Ourense iniciará un expediente de honra a Fernando Bouso, que finou o pasado 9 de marzo. Por iste motivo, o alcalde de Ourense, Jesús Vázquez Abad, mantivo un encontro no Consello Municipal de Deportes con entidades deportivas que tiveron contacto profesional con el, para explicarlles este propósito do Goberno Municipal. Así, este recoñecemento suporía tamén\nque o pavillón de Os Remedios pase a levar o nome de Fernando Bouso.\nFernando Bouso xa tería pasado á Historia do Deporte só coa súa faceta de adestrador do mítico C.D. Ourense dos 30 partidos, 30 victorias (un fito mundial aínda non superado por ningún clube). Máis desde a súa faceta xestora, á fronte do Pavillón de Os Remedios, sementou o deporte base da nosa cidade, creando as escolas deportivas de atletismo, halterofilia, natación, ximnasia, fútbol, hoquei… A súa grandísima pegada nesta cidade foi ter achegado e\nincorporado a tanta xente ao Deporte, facendo cidade dun xeito revolucionario e perpetuo. Por iso é digno dos maiores recoñecementos”, explicou o alcalde de Ourense, Jesús Vázquez Abad.\nBouso, expediente, Fernando, honra, ourense, portada


As minas de Santa Marta: wolfram para os nazis – O Camiño da Liberdade\nAturar, aturaba case de todo. Pero esta calor estáballe a custar soportala. Se abría moito a fiestra do tren entráballe o po da máquina e non podía chegar a Ribadavia co uniforme todo sucio. Non sabía que tiña a paisaxe que corría detrás do vidro, que lle facía lembrar á súa infancia en Bremen, na terra da súa nai. As cores eran ben semellantes, ou polo menos iso lle pareceu desde a primeira vez que viñera, no 1939. Esta era a súa cuarta visita en catro anos. Non lle gustaba admitilo nin sequera para si mesmo, pero saír de Alemaña e da guerra, aínda que fose por unhas semanas, reconfortábao. A primeira vez que viñera a esta parte de España fora coa Wehrmacht e a Luftwaffe, acompañando a garda de seguridade de von Richthofen45 a Vigo na despedida da Lexión Cóndor. Aínda gardaba un recorte de xornal daquel día. Nesa viaxe coñecera os xerentes das empresas alemás que estaban na rexión a extraer volframio e as outras dúas veces viñera para vixiar que toda a transacción co valiosísimo metal se facía correctamente. Estábanse a detectar irregularidades; os ingleses ofrecíanlles aos paisanos locais máis cartos por quilo, tentando evitar que o volframio chegase ao exército alemán. Era un elemento imprescindible para o seu armamento e cumpría alguén de confianza. Enchérao de orgullo ter esa responsabilidade.\n—Ninguén vixía como vostede —dixéralle o mesmísimo Heinrich Müller. Se hai alguén que está a roubar, ou a desviar os fondos, ou a xogar a dobre banda co inimigo, sen dúbida é vostede quen de detectalo. O volframio é indispensable para os nosos exércitos, para o noso armamento, e no noroeste de España téñeno a esgalla. A misión vén directamente do Führer, que o saiba, Schöder. Non nos pode defraudar. Gañar a guerra pode depender dese metal, non o esqueza. Hail, Hitler! —Hail, Hitler!\nMemoria do Silencio: (páxs. 14-15)\nO licor café baixáballe pola gorxa e dáballe unha sensación de conforto. A xente na estación mirábao con curiosidade e respecto. Non era tan rato, desde que os alemáns descubriran a abundancia de volframio nas minas galegas, ver de cando en vez soldados do exército alemán na zona, de camiño a Casaio, Lobios ou Santa Marta, pero que estivesen aló tanto tempo… cheiraba a corno queimado.\nMemoria do Silencio, (páx. 75)\nO volframio (tungsteno no mundo anglosaxón) é o elemento químico de número atómico 74, que se encontra no grupo 6 da táboa periódica. O seu símbolo é W. É un metal escaso na cortiza terrestre. Encóntrase en forma de óxido e de sales en certos minerais. De cor gris aceirada, moi duro e denso, ten o punto de fusión máis elevado de todos os metais e, xunto co renio, o punto de ebulición máis alto de todos os elementos. É un material estratéxico e estivo na lista de produtos máis cobizados desde a segunda guerra mundial.\nO volframio en Galicia\nO industrial inglés John James Rosewarne, que vivía en Zas, comezou a explotar minas en 1878 en Carballo, onde chegou con traballadores escoceses. En xullo de 1908 escribiulle ao cónsul alemán na Coruña, Paul Meyer, que exercía como espía. Na carta informábao de que procuraba ouro e volframio en Galicia e en Cespedosa del Tormes (Salamanca). En 1911 estaba á fronte da The Eureka Explorate Syndicate. Tempo despois funcionaban minas de volframio en Varilongo (Santa Comba), Monte Neme (Carballo) e a costa ferrolá, e explorou vetas en Vila (Santa Comba), Mazaricos, Corcoesto e San Martiño de Meanos (Zas). En Valdoviño Rosewarne atopou arsénico, titanio, ilmenita, ferro, estaño, prata e caolín. As investigacións de John James Rosewarne serviron de proveito científico a Luis Antelo e Isidro Parga Pondal. A chegada da Primeira guerra mundial en 1914 parou o desenvolvemento da minaría de volframio, se ben empresarios franceses puxeron interese en minas descubertas por Rosewarne en Soneira, Xallas e a zona de Ferrol. En 1922 adicouse á extracción de caolín en Laxe.\nDurante a Segunda guerra mundial o réxime franquista apoiou a Alemaña Nazi e destinou presos políticos ás minas de San Fins (Lousame), Ponteceso, Fontao (Vila de Cruces) ou Casaio (Carballeda de Valdeorras)44 . Nos portos de Vigo, Vilagarcía e Balarés (Ponteceso) embarcábase o volframio con destino a Alemaña, mais existía contrabando fomentado polo Reino Unido para evitar que chegase aos nazis.\nA extracción de volframio en Galicia deixou unha forte pegada cultural, que se viu reflectida en varios libros: Ribeiro, A. (1944): Volfrâmio; Caba Landa, C. (1947): Wolfram, wolfram. La diplomacia en la bocamina; Fariña Jamardo, X. (1977): La balada del wolfram; de Valenzuela, R. (1980): Era tempo de apandar; Guerra Garrido, R. (1984): El año del wolfram; Freixanes, V. (2010): Cabalo de ouros; Carré, H. (2011): Febre; Blanco Ramos, C. (2016): O volframio en Varilongo. Santa Comba de Xallas (1941 – 1963); e filmes como A memoria nos tempos do wolfram (2003) e Lobos sucios (2016).\nNa aldea de San Paio traballáronse catros minas de volframio. Estas tiñan os nomes de Eloísa, Rara, Angelita e Esperanza. Comezaron as primeiras extraccións no ano 1905 coa axuda de enxeñeiros belgas e ingleses que ao comezar a primeira guerra mundial cesaron coa actividade. Despois de finalizar a guerra civil aumentou a actividade mineira nos montes de San Paio. As minas viñan sendo explotadas desde o ano 1938 pola empresa Montes de Galicia S.A. (empresa mixta xermano- española), sendo esta actividade mineira controlada polo Conde de Argillo (o seu fillo Cristóbal Martínez Bordíu estivo casado coa filla de Franco).\nA estrada das minas finaliza no afluente do Miño e Avia. O mineral era transportado en camións ata a zona da Barca. Aí eran cargados en barcos para a subministración do exército alemán de Adolf Hitler. Desde outubro do ano 2008 o monte coa denominación Couto, Foz e Montes das Minas é monte veciñal en man común dos veciños das aldeas de San Paio e Santa Cristina de Ventosela.\nPara ampliar información sobre as minas de wolfram podedes ler os seguintes artigos do web Historia de Galicia:\nReportaxes e documentais sobre os nazis en Galiza e as minas de wolframio:\n—Non lle vexo eu a Franco moita gana de facer unha III República, nin esta guerra de Europa moitas trazas de acabar —ao Calavera tremíalle a voz—. Non lembrades cando pasaron os alemáns da Lexión Cóndor por Ribadavia, camiño de León, a festa que levaban? E co volframio que temos por aquí, non saen de Galicia os fillos de puta. A duascentas pesetas pagan o quilo en Lobios e en Casaio oín dicir, que manda truco. Aquí en Santa Marta tamén se cotiza ben, que ata andan os cativos á roubeta en vez de iren á escola… Que ganas de meterlles o volframio polo cu e que lles rebente o corpo a todos eles.\n—Das nosas minas extraen o metal co que fan os tanques e as armas para matar esta xente toda. Desde o goberno, aínda lles dan as grazas por viren. E a veciñanza, a gañar o carto a custa da morte allea. Férveme o sangue só de pensalo, xúrovolo que non sei que lles facía…\n—Non sexas así, José. O que hai é moita fame e moita miseria.\n—E moita ignorancia, Lola. Ou acaso non saben para onde vai esa merda?\n—Aquí pouco se sabe e todo se imaxina. Nós temos a radio de galega e levamos escoitando moito a BBC e, nestes dous últimos anos, a Pirenaica. Se non a ver de que leria sabiamos o que está a pasar fóra. Nos xornais e no NO-DO só se fala do fútbol e do ben que está España, como se non resto do mundo non estivese a pasar nada.\nMemoria do Silencio (páx. 55-56)\nA ver se marchan o carallo dos nazis estes que me teñen a comandancia revolta, non fan máis que amolar con preguntas e máis preguntas. Pensan que son o embigo do mundo e trátannos como se fósemos parvos. Que ganas de que lisquen, sigan coa súa guerra e nos deixen en paz. Era o momento de intentar averiguar se a súa presenza tiña algo que ver con nós.\n—E logo, que lles pica, López? Seguen co volframio ás voltas? Mándao para a Santa Marta, que hai ben del. Leva alá a empresa alemá, esa que lle chaman para disimular Minas de Ribadavia, máis de vinte anos. Non sei, igual pensan que temos ouro tamén debaixo destas pedras. Pois é o que lles falta, que levanten o castelo e que o transporten a cachos para Alemaña, se lles parece que teñen xa levado pouco da nosa terra.\n—O castelo, tes cada cousa… Nin imaxinas o que andan a buscar, parvadas deles, non me fagas falar que me enveleno. Cousas de novelas de espías que ti non entenderías, Loliña, pero estes alemáns están moi todos, deberon de ir ver o filme ese de El 13 / 1346 e ocórreselles cada cousa…\nMemoria do Silencio, (páxs. 85-86)\nParolaron un bo cacho e eu entendín a conversa aos poucos pero estaban preocupados porque os alemáns seguían aínda na vila e, polo que lles dixera a veciña, na procura dalgunha pista da rede. Polo que me explicou José, os alemáns andaban moito nesta terra —nunca o pensaría— porque era rica en volframio, un metal esencial para o armamento. As minas de Santa marta, as máis próximas a Ribadavia, non son as máis cobizadas, polo que me teñen contado nestes días, na extracción do metal. Será certo que están á nosa procura? Teño moito medo de darlle o gusto a eses ruíns da verme presa.\nMemoria do Silencio, (páxs. 118-119)


25 Aniversario IES Praia Barraña - Boiro: NOITEBOA E TRADIÇIÓNS MÁXICAS EN CURES, por Ramón Laíño\nNOITEBOA E TRADIÇIÓNS MÁXICAS EN CURES, por Ramón Laíño\nA noiteboa en Galiça começa o día 24 de deçembro ao anoiteçer, preparando a çea de noiteboa que é tradiçionalmente a çelebraçión máis íntima do ano na que acoden á casa prinçipal tódolos fillos e netos arredor da mesa para deghustar os platos máis típicos.\nHai que deçir que o dos platos típicos é moi reçente, máis ben de hoxe en día, exçeptuando as clases pudentes ao lonco do devir dos tempos, posto que na inmensa maioría das casas na época de nosos avós, bisavós, ..., e como non, na infançia e xuventude de nosos pais, o máximo ao que nestas datas podían aspirar a poñer na mesa era un “plato” prinçipal: caldo con máis carne que de costume, semellante aos días de festa da parroquia, unha voda, ..., posto que ao lonco do ano era máis ben lambido ou aghuado, con alghunhas verduras, e case nada de carne.\nHabía outra posibilidade como plato prinçipal que era o bacalao con verduras da horta, porque a coliflor, prácticamente, coma quen di, é reçén cheghada, ou polo menos a súa introduççión aquí foi tardía. Este plato de bacalao, sexa con verduras da horta ou máis tardiamente, coliflor, era un plato moi apreçiado antighamente.\nO de obter pan de propia sementeira na casa, foi moi tardío. Lembra miña nai que se botaba millo, que falta façía para os animais, e case o consumían todos eles. Outra parte do millo reservábase para a xente para elaborar a boroa. So cando se melloraron as calidades do millo e começou tamén a existir maior produççión na casa e fóra, foi cando co paso do tempo se pudo aproveitar alghunha leira para sementar o trigho e poder ter pan de trigho para días espeçiais.\nAsí nestas datas farían o seu propio pan para pór na mesa, ou alghunha empanada de trigho. Pero realmente nesas épocas de carestía, nas leiras botábase millo, posto que as petadas de boroa enchían máis á xente e conservábase máis tempo.\nPreçisar que de existir alghunha casa que pudera botar millo e neçesitaran tódalas leiras para esta planta por mor de alimentaren os animais e tamén para a xente da casa, enfornábase unha ves á semana para façer unha petada de pan de millo ou boroa que tiña que durar unha semana, posto que había que repartir moi ben a materia prima. Con tanta neçesidade, tanto os nenos coma os xóvenes tiñan a picaresca de ir ao forno,\n(Forno da casa materna, onde eu estiven moitas veçes con meus avós a carón do lume na lareira.)\nsen que ninquén os visen para coller cachos da petada de boroa que alí se ghardaba despois de coçida, porque os seus estómaghos medio baleiros non aghuantaban ata as horas de comer na mesa. Peores casos había cando se escoitaba en casas veçiñas a nenos queixarse por non ter que comer: “Mecagho en tal, dádeme de comer, que teño fame. Eu quero comer."\nDe tódolos xeitos, en datas espeçiais, como nestas festas do nadal, quen non cultivase trigho, ou incluso millo, poderían, no caso de teren alghún medio para eso, comprar algho de pan trigho ou a fariña para elaboralo eles.\nPara beber, as casas que tiveran viñas, servirían na mesa os seus mellores viños. De non teren viñas, os que puderan comprábanllo ás casas veçiñas que o tuveran, ou nas tendas da época.\nOs licores, por este territorio, era a caña de uva ou caña blanca, como tamén a caña de herbas. Como é sabido, este licor proçede do viño, polo que se deduçe que as casas que produçiran alghún viño, terían alghunha reserva de caña.\nAo longo do ano o costume da xente das casas ao erghuerse polas mañáns, xóvenes e maiores, era desaiunar con alghún leite fervido directamente da vaca, con boroa. Pero de non quedar leite porque a vaca non dera nincún por estar enferma, ou dera pouco e non cheghaba para todos, pois tomaban un aghua fervida cun pouco sucre e boroa. E antes de saír da casa acompañábano cun chato de caña, seghundo a idade da xente, xa que os nenos cun sorbiño xa lles cheghaba, e de paso levaban un codelo ou un carolo de boroa que podían ir remoendo para rematalo polo camiño ou façelo durar ata a hora da comida. Este combinado, caña-boroa mantiña á xente en pé de paso que iban para os seus traballos, prácticamente relaçionados co mundo agrhrícola, ghandeiro e forestal. Un exemplo eran os nenos que tiñan que levar o ghando da casa ó monte e estar con el, antes de baixar para comer. Alí safábanse como podían con ese sustento, así como con xoghos, se é que tiñan con quen xoghar. Costume moi extendida tamén entre os canteiros, os carreteiros, e todo o mundo do campo. Todo esto tiña un fundamento de soporte corporal, dada a escases e falta de alimentos na época.\nOs postres no nadal (Noiteboa, Noitevella e Reis), escaseaban, ou nalghúns anos non se puñan. Eran moi sinxelos, como por exemplo alghunhas castañas coçidas, ou uns poucos fighos pasos, alghunhas uvas pasas, un cacho de membrillo,